Νέο αιματηρό επεισόδιο, (το δεύτερο σήμερα), σημειώθηκε το απόγευμα της Τρίτης στο κέντρο της Θεσσαλονίκης.

Σύμφωνα με την Αστυνομία, ασθενοφόρο του ΕΚΑΒ παρέλαβε γύρω στις 5 το απόγευμα, στο άγαλμα του Βενιζέλου, αλλοδαπό, που έφερε τραύμα από αιχμηρό αντικείμενο.

Ο τραυματίας μεταφέρθηκε σε νοσοκομείο, ενώ σε εξέλιξη είναι η έρευνα της Αστυνομίας για το περιστατικό.

Ανάλογο περιστατικό, με έναν αλλοδαπό τραυματία, είχε σημειωθεί γύρω στις 3 το μεσημέρι.